VENDIM 
Nr. 552, datë 4.9.2024

PËR DISA NDRYSHIME DHE SHTESA NË VENDIMIN NR. 580, DATË 11.10.2023, TË KËSHILLIT TË MINISTRAVE, “PËR KALIMIN NË PËRGJEGJËSI ADMINISTRIMI NGA MINISTRIA E FINANCAVE DHE EKONOMISË TEK MINISTRIA E ARSIMIT DHE SPORTIT, PËR FONDACIONIN “DURRAH CITY FOOTBALL ACADEMY”, TË PRONAVE SHTETËRORE ME NUMËR PASURIE 79/1 DHE 80/1, PJESË E ZONËS KADASTRALE NR. 8517, BASHKIA DURRËS, NJËSIA ADMINISTRATIVE DURRËS, PËR NDËRTIMIN DHE ZHVILLIMIN E KOMPLEKSIT TË AKADEMISË SË FUTBOLLIT DURRËS, SI DHE PËR NJË NDRYSHIM NË VENDIMIN NR. 262, DATË 6.4.2016, TË KËSHILLIT TË MINISTRAVE, “PËR SHPALLJEN E ZONËS SË TEKNOLOGJISË DHE ZHVILLIMIT EKONOMIK NË SPITALLË, DURRËS”, TË NDRYSHUAR”

Në mbështetje të nenit 100 të Kushtetutës dhe të neneve 13 e 15, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Arsimit dhe Sportit, Këshilli i Ministrave

VENDOSI:

I. Në vendimin nr. 580, datë 11.10.2023, të Këshillit të Ministrave, “Për kalimin në përgjegjësi administrimi nga Ministria e Financave dhe Ekonomisë tek Ministria e Arsimit dhe Sportit, për fondacionin “Durrah City Football Academy”, të pronave shtetërore me numër pasurie 79/1 dhe 80/1, pjesë e zonës kadastrale nr. 8517, Bashkia Durrës, Njësia Administrative Durrës, për ndërtimin dhe zhvillimin e kompleksit të Akademisë së Futbollit Durrës, si dhe për një ndryshim në vendimin nr. 262, datë 6.4.2016, të Këshillit të Ministrave, “Për shpalljen e zonës së teknologjisë dhe zhvillimit ekonomik në Spitallë, Durrës”, të ndryshuar, bëhen këto ndryshime dhe shtesa:
1. Titulli ndryshohet, si më poshtë vijon: 
 “Për kalimin në përgjegjësi administrimi te Ministria e Arsimit dhe Sportit, për fondacionin “Durrah City Football Academy”, të pronave shtetërore me numër pasurie 79/1, 80/1 dhe 301/2, pjesë të zonës kadastrale nr. 8517, Bashkia Durrës, Njësia Administrative Durrës, për ndërtimin dhe zhvillimin e kompleksit të Akademisë së Futbollit Durrës dhe Qendrës Sportive “Rafael Nadal”, si dhe për një ndryshim në vendimin nr. 262, datë 6.4.2016, të Këshillit të Ministrave, “Për shpalljen e zonës së teknologjisë dhe zhvillimit ekonomik në Spitallë, Durrës”, të ndryshuar.”.
2. Në pikën 1 bëhen shtesat e mëposhtme:
a) Pas togfjalëshit “... me sipërfaqe 104 580 m2 ...” shtohen fjalët “... si dhe nr. 301/2, me sipërfaqe 3 120 (tre mijë e njëqind e njëzet) m2 ...”;
b) Pas emërtimit “Akademisë së Futbollit Durrës” shtohen fjalët “ ... dhe Qendrës Sportive “Rafael Nadal” ...”.
3. Pika 2 ndryshohet, si më poshtë vijon:
 “2. Pasuritë e përcaktuara në pikën 1, të këtij vendimi, të përdoren për ndërtimin dhe zhvillimin e kompleksit të Akademisë së Futbollit Durrës dhe të Qendrës Sportive “Rafael Nadal”, të ambienteve sportive dhe çdo shërbimi të nevojshëm, në funksion të promovimit dhe zhvillimit të sportit të futbollit, tenisit dhe sporteve të tjera në Republikën e Shqipërisë, si dhe për realizimin e funksioneve të fondacionit, i cili i menaxhon këto komplekse.”.
4. Pas aneksit 1 bashkëlidhur vendimit shtohet aneksi 1/1, ku përcaktohen kartela e pasurisë dhe fragmenti i hartës kadastrale për pronën shtetërore me numër pasurie 301/2, me sipërfaqe 3 120 (tre mijë e njëqind e njëzet) m2, pjesë e zonës kadastrale nr. 8517, Bashkia Durrës, Njësia Administrative Durrës, që i bashkëlidhen këtij vendimi dhe janë pjesë përbërëse të tij. 
[bookmark: _GoBack]II. Ngarkohen Ministria e Arsimit dhe Sportit, fondacioni “Durrah City Football Academy” dhe Agjencia Shtetërore e Kadastrës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTËR
Edi Rama

